ກອງປະຊຸມເຜີຍແຜ່ການໃຫ້ຄວາມຮູ້ທາງດ້ານການຄຸ້ມຄອງສະຖາບັນການເງີນ ແລະ ການຄຸ້ມຄອງ ຂອງທະນາຄານແຫ່ງ ສປປ ລາວ.
ໃນຕອນເຊົ້າຂອງວັນທີ 13 ກໍລະກົດ 2016 ທີ່ ກະຊວງໄປສະນີ ໂທລະຄົມມະນາຄົມ ແລະ ການສື່ສານ ໄດ້ມີກອງປະຊຸມເຜີຍແຜ່ການໃຫ້ຄວາມຮູ້ທາງດ້ານການຄຸ້ມຄອງສະຖາບັນການເງີນ ແລະ ການຄຸ້ມຄອງຂອງທະນາຄານແຫ່ງ ສປປ ລາວ ພາຍໃຕ້ການເປັນປະທານຂອງທ່ານ ສາຍຝົນ ບຸດຈັນທະລາດ ຮອງຫົວໜ້າກົມການເງີນ ກະຊວງ ປທສ,ໃຫ້ກຽດຂຶ້ນບັນຍາຍເອກະສານໂດຍທ່ານ ນ. ເພັດສະໝອນ ເພັດດາຣາ ຮອງຫົວໜ້າພະແນກນິຕິກໍາ ທະນາຄານແຫ່ງ ສປປ ລາວ, ມີບັນດາທ່ານຮອງຫົວໜ້າກົມ, ຫົວໜ້າພະແນກ, ຮອງພະແນກ ແລະ ພະນັກງານອ້ອມຂ້າງກະຊວງເຂົ້າຮ່ວມຢ່າງພ້ອມພຽງ.
ລັດຖະມົນຕີ ກະຊວງໂທລະຄົມ ແລະ ສື່ສານມວນຊົນຣັດເຊຍ ເຂົ້າຢ້ຽມຢາມ ທ່ານ ລັດຖະມົນຕີ ກະຊວງ ໄປສະນີ ໂທລະຄົມມະນາຄົມ ແລະ ການສື່ສານ
ທ່ານ ນິໂຄລາຍ ນິກິໂຟຣົບ (Mr. Nikolay A.NIKIFOROV), ລັດຖະມົນຕີ ກະຊວງໂທລະຄົມ ແລະ ສື່ສານມວນຊົນຣັດເຊຍ, ທັງເປັນປະທານຮ່ວມຄະນະກໍາມາທິການຮ່ວມມືດ້ານເສດຖະກິດ-ການຄ້າ ແລະ ວິທະຍາສາດເຕັກນິກ (JC) ຣັດເຊຍ-ລາວ ພ້ອມດ້ວຍຄະນະໄດ້ເດີນທາງມາເຂົ້າຮ່ວມກອງປະຊຸມ (JC) ລາວ-ຣັດເຊຍ ຄັ້ງທີ 12 ຢູ່ນະຄອນຫຼວງວຽງຈັນ ໃນລະຫວ່າງວັນທີ 12-13 ກໍລະກົດ 2016.
ຮອງລັດຖະມົນຕີ ກະຊວງ ໄປສະນີ, ໂທລະຄົມມະນາຄົມ ແລະ ການສື່ສານ ໄປເຄື່ອນໄຫວວຽກງານ ຢູ່ 4 ແຂວງພາກເໜືອ (ຜົ້ງສາລີ, ບໍ່ແກ້ວ, ຫຼວງນ້ຳທາ ແລະ ອຸດົມໄຊ)
ໃນລະຫວ່າງວັນທີ 26/6-9/7/2016 ທ່ານ ສີທົງ ທອງແກ້ວ ຮອງລັດຖະມົນຕີ ກະຊວງ ປທສ ພ້ອມຄະນະ ໄດ້ເຄື່ອນໄຫວຮ່ວມເຮັດວຽກງານ ຢູ່ 4 ແຂວງພາກເໜືອ (ຜົ້ງສາລີ, ບໍ່ແກ້ວ, ຫຼວງນ້ຳທາ ແລະ ອຸດົມໄຊ), ໃນວຽກງານດັ່ງກ່າວ ໄດ້ຕິດຕາມກວດກາ ແລະ ຊຸກຍູ້ ການຈັດຕັ້ງປະຕິບັດດ້ານວຽກງານໄປສະນີ, ໂທລະຄົມ ແລະ ວຽກສາມສ້າງ ທີ່ຕິດພັນໃນຂົງເຂດຕາມພາລະບົດບາດຄວາມຮັບຜິດຊອບ, ສິດ ແລະ ໜ້າທີຂອງບັນດາພະແນກໄປສະນີ, ໂທລະຄົມມະນາຄົມ ແລະ ການສື່ສານ ນອກນັ້ນ, ຍັງມີການພົບປະໂອ້ລົມຢ້ຽມຢາມຖາມຂ່າວນຳບັນດາພະແນກ, ບໍລິສັດອ້ອມຂ້າງພະແນກ ປທສ ແຂວງ ແລະ ພາກສ່ວນຕ່າງໆທີ່ກ່ຽວຂ້ອງໃນວຽກງານດ້ານໄປສະນີ, ໂທລະຄົມ ແລະ ວຽກສາມສ້າງ. ໃນການເຂົ້າຮ່ວມເຮັດວຽກງານໃນຄັ້ງນີ້ ທ່ານໄດ້ຮັບຟັງການລາຍງານ ແລະ ບົດສະຫຼູບການຈັດຕັ້ງປະຕິບັດໜ້າທີ່ວຽກງານຂອງແຕ່ລະພະແນກ ປທສ ແຂວງ ແລະ ບັນດາບໍລິສັດສາຂາແຂວງ ໃນໄລຍະທີ່ຜ່ານມາຊຶ່ງໄດ້ຍົກໃຫ້ເຫັນຜົນງານດ້ານດີ, ດ້ານອ່ອນ ແລະ ຂໍ້ຄົງຄ້າງທີ່ຈະຕ້ອງໄດ້ຈັດຕັ້ງປະຕິບັດໃຫ້ບັນລຸຕາມແຜນການທີ່ທາງການຈັດຕັ້ງຂັ້ນເທິ່ງໄດ້ວາງໄວ້ໃຫ້ເກິດປະສິດທິພາບ ແລະ ປະສິດທິຜົນ.
ກອງປະຊຸມເຜີຍແຜ່ ແລະ ເຊື່ອມຊຶມກົດລະບຽບພັກປະຊາຊົນປະຕິວັດລາວ ສະໄໝທີ X.
ກະຊວງ ໄປສະນີ, ໂທລະຄົມມະນາຄົມ ແລະ ການສື່ສານ ໄດ້ຈັດຕັ້ງກອງປະຊຸມເຜີຍແຜ່ ແລະ ເຊື່ອມຊຶມກົດລະບຽບພັກປະຊາຊົນປະຕິວັດລາວ ສະໄໝທີ X ຂຶ້ນ ເມື່ອວັນທີ 08 ກໍລະກົດ 2016 ນີ້. ໂດຍການເປັນປະທານຂອງ ທ່ານ ປອ ທັນສະໄໝ ກົມມະສິດ ກຳມະການສູນກາງພັກ, ເລຂາຄະນະພັກກະຊວງ, ລັດຖະມົນຕີ ກະຊວງ ປທສ, ມີບັນດາສະຫາຍຄະນະພັກກະຊວງ, ຄະນະໜ່ວຍພັກ ບັນດາກົມ/ທຽບເທົ່າ ແລະ ຄະນະພັກຮາກຖານ ບໍລິສັດ ລັດວິສາຫະກິດ ໄປສະນີ, ໂທລະຄົມມະນາຄົມ. ພ້ອມດ້ວຍສະມາຊິກພັກສົມບູນ ແລະ ສຳຮອງທັງໝົດ ຈຳນວນ 200 ສະຫາຍ ເຂົ້າຮ່ວມຢ່າງພ້ອມພຽງ.
ກອງປະຊຸມ ເຜີຍແຜ່ ວຽກງານ ຄຸ້ມຄອງ ແລະ ປົກປ້ອງ ຂໍ້ມູນຂ່າວສານ
ກະຊວງ ໄປສະນີ, ໂທລະຄົມມະນາຄົມ ແລະ ການສື່ສານ ໄດ້ຈັດກອງປະຊຸມເຜີຍແຜ່ວຽກງານຄຸ້ມຄອງ ແລະ ປົກປ້ອງຂໍ້ມູນຂ່າວສານໃນວັນທີ 7 ກໍລະກົດນີ້, ທີ່ ຫ້ອງປະຊຸມ ສະຖາບັນໄປສະນີ ໂທລະຄົມມະນາຄົມ ແລະ ການສື່ສານ, ນະຄອນຫຼວງວຽງຈັນ. ໂດຍພາຍໃຕ້ການເປັນປະທານຂອງ ທ່ານ ປອ ທັນສະໄໝ ກົມມະສິດ, ລັດຖະມົນຕີ ກະຊວງ ໄປສະນີ, ໂທລະຄົມມະນາຄົມ ແລະ ການສື່ສານ. ພ້ອມນີ້ຍັງມີບັນດາຫົວໜ້າກົມ -ຮອງກົມ ຈາກບັນດາກະຊວງ ແລະ ອົງການທຽບເທົ່າເຂົ້າຮ່ວມ.